
Extras din „Revista Istorică“ 


XX V-lea, n-le 13. 


Cum a fost ocupatia din 1916-8 


— o mărturie germană — 


În Gerhard Velburg, Rumänische Etappe, Der Weltkrieg, wie 
ich ihn sah, Minden i. W.-Berlin-Lipsca, sînt si unele stiri folo- 
sitoare. 

Ofiterul german vine prin Orsova, in Decembre 1916. La 
Craiova defilärile învingătorilor. Si „unele dame elegante“, cu 
rochii prea scurte, zimbind (ce ruşine! Să le credem străine). 

Dar „multe femei mai în vristă pling“. Nepotrivire între bogăţie 
şi sărăcie. Multi vorbesc nemteste. Soldati germani beţi. „Nicio 
ființă femeiascä nu e lăsată a trece fără să i se arunce o vorbă, 
fie ea bätrinä sau tînără, convenabilă sau ba.“ La Balş, autorul 
aleargă după fete. La Piatra descopere ura ţăranului contra boie- 
rului. Preotul dă ouă Nemtilor. 

La Bucureşti, „fete germane“ ( = evreice) întreabă pe soldaţi 
dacă rămîn de Crăciun..„Es scheint hier lustig zu sein.“ Si aici 
ofițerul se aruncă la mîncare, într'o bodega, apoi într'un restaurant. 
E bucuros că ailă „cocote cu brațele goale“ si „artiste germane“ 
văpsite şi cu monoclu. La ,Trocadero“ ,fiecare soldat german 
îşi are fata“, si ofiţerii. Toată noaptea se hoinărește prin localuri. 

Lauda pentru Scoala Militară, unde însă totul e stricat şi spurcat 
de năvălitori, cu o deosebită furie contra portretelor, şi ale lui 
Carol I-iu. „Au făcut-o Austriecii ? Sau chiar ai noștri? Bucureștii 
s'au predat abia acum trei săptămîni fara luptă.“ Aceleași pră- 
dăciuni la tipografie. 

Pretutindeni, Nemti beti, „Weinleichen“, cad pe străzi. Mare 
emoție a lui Velburg la Cofetäria Riegler. La Café Boulevard i se 
pare că acolo venia pentru conversații Take lonescu | 

Cercetarea Căii Victoriei. Un adevărat Bummel. Se cască gura 
la vitrine. Se află lucruri care de mult au fost confiscate în Germania, 

Si săpun ieften! Ofițerii bulgari se răpăd să cumpere pentru 
hîrtia lor monedă juvaiere. 

Pe stradă primblarea continuă de persoane văpsite si parfumate. 
Un German se uimeste de cizmele femeiești înalte: vrea să-i 
ducă nevestei o păreche. Doi ofițeri unguri măsoară picioarele 
femeilor; „restul nu-i interesează“. Virtuoase, fara fard, parfum, 
blăni, cizme, — Germanele si Austriecele. 

Detilări în mahalale, și conversații cu Jidănaşi. Întoarcere la o 
cofetărie, — „Partiserie“ (sic). 

La 30 Decembre, vinătoare la Riegler după femei. De acolo, la 
„restaurantul Modern“. Apoi „în altă cîrciumă“. Urmează „toate ca- 
fenelele pe rind“. La o baie, unde Neamtul aflä un compatriot pentru 
a-l servi. Noaptea se face foc cu mobila casei, tăiată cu toporul. 

La Fetești se smulge ţăranului carnea porcului tăiat, se jertfeste 
o oaie, se îură găini. A doua zi, critica plugarilor cari dau gu- 
noiul în Dunăre. Întrun sat Germanii sînt rugaţi să apere lumea 
de Bulgari. Primăria e prădată de aceștia. Ruși si Bulgari „au 
băut tot alcoolul“. În vii pîndesc Bulgarii „după temei si vite“. 
Fetele au fugit în baltă. Brutele aleargă după babe. „Lucruri 
grozave sar îi şi petrecut.“ Un subofițer german stinge cai si 
trăsuri. Bulgarii cari se văd samănă a comitagii, si tură. Pe cînd 
cei opt Nemti din Fetești se tem de un atac al țăranilor (|, ei 
aud cîntece de Crăciun și văd copii umblind din casă în casă... 
Se miră că s'au trezit la cinci dimineața. Stelutele lor strălucesc 
în noaptea neagră. La plecare, bietii oameni încarcă de bunätäti 
pe soldaţii dușmani. 

Se ieau măsuri contra Bulgarilor, cari zvintä păsările. „Şi doar 
trebuie să ne batem cu Rominii, nu cu Bulgarii.“ La Slobozia 
Sar îi schimbat focuri între Germani şi Bulgari: opt morţi. 
Pretutindeni, „bande de hoţi bulgari“. În ciuda Germanilor, Bul- 
garii trec porci în Dobrogea. Defilare de fugari flaminzi. Între 
cei ce se întorc e și unul din neamul ocupanților. 

Nemţii sint soicoviti de Anul Nou, după vechiul calendar, „de 
şi printr’o ordonanță a guvernatorului militar numai cel gregorian 
e în us“. Un locotenent bulgar de şaizeci și unul de ani, care 
uu s’a putut opri să alerge ca să se bată cu Rominii. Doi ne- 
gustori din Bucuresti cari merg pentru provisii își batjocuresc 
fara: au facut studii la Jena și la Dresda (pp. 54-5). Se cerce- 
tează cei buni pentru front, si ostașii de la Feteşti nu știu cum 

să scape. Deocamdată se ridică un imn caldelor sobe din satul 
romănesc. La inmormintarea unui Austriac catolic merge biet 
popa nostru cu amindoi dascălii. Cum i se dă ordin de a scurta, 
i se pare autorului că ,vesnica pomenire“ e „etern pomint“ | În 
schimb, ordin de la București să se iea oamenilor toată hrana, 
afară de 750 de grame de porumb zilnic de fiecare cap: „dar 
va îi greu, căci atunci oamenii mor de foame“. Se mai cere 
„arama, cositorul, plumbul, fierul vechiu, cauciucul, blănile“. Lo- 
cotenentul local „adauge de la dinsul“ : grăsime, oţet, linte, mazăre, 
fasole, petrol, ceapă etc. Tot așa şi vitele toate. Cind se cer 
caprele, oamenii, cari au bivolite, fac haz de năcaz. Locotenentul 
ordonă a se lucra strict: „de vreme ce ai noștri în Germania 
sufăr de foame, trebuie să sufere și dușmanii aceștia“ (pp. 61-2). 
Ca să nu se ascundă ceva, se înțeapă în fin si în paie. Babe 
pling, si soldatul care execută spune că mai bine ar fi în tranșee. 
„Facem și noi ca şi Bulgarii“ doar după paragrai, pe cînd cei- 
lalti lucrează „sans façon“. 

Autorul e numit în tribunalul militar, care şi începe condam- 
nările. Dar femeile din sat ajută bucuros la curätit, pe cînd 
soldaţii li furä gainile: ajung de fac o crescătorie... Apoi Nemţii 
beau coniac, cântă dintro armonică pe care o ascultă copiii. Oa- 
menii caută prin peschesuri imbunarea judecătorilor. Li se oferă și 
cite un prînz, fata casei puindu-li $ervetele pe genunchi. Ea 
arată zestrea ei, tot lucruri „tăcute de casă“ (în romäneste) și e 
gata a da ceva din ele oaspeţilor: se întreabă pentru o piesă de 
îmbrăcăminte proporţiile miresei autorului. În schimb, fata va îi tri- 
measă la Bucureşti, si anume la spitalul Colintina, supt învinuire de 
o boală urită ; bătrinii vin cu lacrimi să se tinguiascä : se vädeste 
că era vorba de a/ță Florică... Părinţii arată fotografiile celor doi 
Hăcăi la armată, „poate morţi, poate prisonieri“. Ca multämitä, 
maiorul îi amendează cu 1.000 de lei pentru că n'au alergat să 
stingă un foc la Tindärei. Țăranii tot întreabă de pace. Cum 
tinerii sînt în Moldova, nu se poate lucra la cîmp. Nemţii se 
mută la invalidul Mitache Cucu, a cărui soţie se teme să nu-i 
mai dea Bulgari, cari furä si se suie in pat cu pintenii. 

La începutul lui Mart se desface podul, cărindu-se bucăţile de 
fier. In acest timp la Călăraşi mor Turcii de exantematic, 

Autorul publică foiletoane în gazeta din lena, dar vede pe tăl- 
maciu, locotenentul Anton Tenkhoff, pregătind examenul pe texte 

latine. „În Germania nam văzut vre-odatä pe un student în 
drept cetind în original pe Gaius și pe Ulpianus“ (p. 86). Studentul 
e Evreu si ajunge la judecată pentru cîti bani de mită pare să 
aibă la el. Învinuit de legături cu o Mărioară, care, aflind că e 
însurat, il va piri, el declară că e întrebuințat obişnuit ca să 
caute temei pentru ofiţeri... Unul din aceștia se primblă într'o 
frumoasa trăsură îurată. În acest timp Stefana lui Mitache, avînd in 
grijă şi pe pastorul-soldat, „popa“, îl îngrijește ca o mamă. 
Autorul se mira cum au țăranii aşa de frumoşi dinți fara a 
întrebuința peria şi crede că e din causa consumării porumbului, 
nu a superiorității de rasă. 

Din acest huzur Nemţii de la Fetești sînt luați la paza gării 
în pe jumătate dărimatul Otel Comercial. Orăşelul e pustiu. „Nu 
se vede măcar un cine.“ In pivniti însă ceata „femeilor săl- 
batece“ care se hrănesc din ce aruncă soldaţii de la tren. Ca să 
aibă de lucru aceştia, li se dă de la Bucuresti ordine să faca 
din ţărani pompieri. 

Fericită întoarcere la vad. Același defileu de fugari, si Nemti. 
Cind se trimet soldaţi la Slobozia, ei isi duc cu ei titoarele. 
Unul din cei rămaşi e pus „primar german“ în sat, lingă 
primarul Niculescu, şi-l acopăr peschesurile: se bea toată ziua 
ţuică şi coniac. Se pun tăblițe străzilor, cu numele Impäratilor 
si ale generalilor. Bacșişurile sînt curente; unul se fereşte de 
celalt. Cutare e scusat pentru că are zece copii. La USERS Du- 
nării se preferă fetele văpsite înaintea țăranilor... 

De Paști, Stefana aduce autorului ouă roșii si incondeiate. 
Preotul vine cu altele, cu pască si cu binecuvintarea lui. Mielul 
de Paşti e pus înaintea străinului, dușmanului, pe care-l miră 
scrinciobele. La serbătoare ia parte si un Ardelean, Sporea, 
venit de pe cîmpul de luptă galitian, și el smulge Germanului 
cele mai mari laude pentru caracterul său; el, locotenent, de si 
mare uniforma, se ceartă dirz cu Nemţii. 

Regimul ocupaţiei, cu mecanisarea lui perfectä şi absurdă, cu 
lăcomia unor cereri care se mai pot îndeplini e ridiculisat de 
aceia chiar dintre ocupanti cari trebuie să-l servească (pp. 108-9). 
Autorul îşi bate joc de acest militdrischer Klassenstaat. Şi biserica 
e rechisitionatä pentru serviciul protestant, pănă la oarele două- 
sprezece. 

Toată lumea e chemată să se înscrie, și oamenii se tem casi 

ia la oastea nemteascä ori îi deporteazä. Cu atita migalä se va 
ajunge doar pănă la pace... Se aduce vin, și toată lumea civilisată 
se îmbată de ajunge prin șanțuri (pp. 113-5). 

Cu betivänia obișnuită: vin, drojdii, ţuică, se mai trece vremea, 
în Maiu. „Popa“ predică intrebuintarea acestui leac sigur contra 
„malariei“ ; totuşi e aga de respectat, incit i se oferi... locul de 
paroh la Dudești. A fi ,trinkfester“, a tinea la beţie, e o adevărată 
datorie. După ce se îmbată, Nemţii se dau la femei cu pruncii 
la sin ori le gonesc, ziua mare, de-a lungul odăilor (v. p. 120). 
Autorul traduce scrisori femeiești ale camarazilor și din „dragă 
puiule“ face „draga pueriile“ (ébid.), ceia ce nu-l împiedecă de 
a critica neintelegerea Rominilor culti în materie de ortogratie. 
Birtäsita Paraschiva trebuie să strige subofiterilor beti: „popa 
german e in casă“ (p. 121). Primarului Niculescu i se cer în 
căsătorie cele trei fete care au făcut studii superioare. „Zilnic 
descoperim o nouă circiuma.“ La Bulgarul Velicu și la Nedelcu 
Costescu beau toate natiile, cu Bulgarii in îrunte. Locotenentul 
bulgar Fotcov ,presideazä“: bea si cîntă cu „glas de stentor, 
culminind cu imnul national al său. Alt Bulgar stropeste apoi 
pe toţi cu apa de trandafir de-acasă. Intocmai ca in Bai-Ganciu 
al lui Alecu Constantinov.... 

„Pentru litrul de vin ce-l avem în fata, am dat şi ultimul ban.“ 
Situaţia e salvată prin invitaţia locotenentului Radov la un „chei“ 
oferit de camaradul său. Tigani cinta şi „Heil dir in Siegeskranz“... 
Cu toată abureala din cap, ofiţerii bulgari, întrebaţi dacă vreau 
Dobrogea, Macedonia, spun că li s'a urit de războiu: mai bine 
„Bulgaria Mică“ (p. 123). Radov primeşte scrisori de la o în- 
vätätoare de-a noastră care știe frantuzeste, şi el e în nori. Deci 
i se face acesteia musică la fereastă. Apoi la alte iubite... Dar un 
avion frances are nedelicateta să tulbure oameni cari o duc intro 
veșnică nevinovată petrecere. Si la îngroparea camarazilor fac 
scandal... 

Nu plouă. Si „popa german“ e rugat să ia parte la proce- 
siune. Cum promite să se roage și ploaia cade, casa i se umple 
de mîncare și băutură. Circiumarul Sava Ionescu mai adauge de 
la dinsul. 

Un compliment în schimb pentru atitea binefaceri și bunätäti. 
Cercetind un lagăr de prisonieri arabi si africani din armata 

francesä, autorul constată că... tot „mai aproape“ sînt Rominii 
(p. 128). Aiurea, sînt si Negri. 

Ordin de a merge la front acești reservisti din Landsturm. 
Supărare generală... Se îmbată cu  toții.., si cîrciumăreasa li dă 
trandafiri si märtisori de pus la git. Dar plecarea e contramandată. 

La Jigălia, administratorul Dinescu condamnă, în numele păcii, 
tot odată pe „Brătianu, Hindenburg, Împăratul Wilhelm, regele 
Ferdinand“. Dar tot ar vrea să mai meargă odată în Bulgaria 
ca să-şi räsbune (p. 135). Fata casei, care lămureşte țesutul, li 
spune la plecare: „Mai poftiti la Jigălia“. Autorul civilisat se 
miră că fara sfiala fata se suie în copac ca să-i arate cum se cultivă 
viermii de mătasă. Gindul oaspeţilor e la vinul ce li s'a dat si 
pe care-l ascund de camarazi. Întrun sat vecin se dă totul mu- 
safirilor, dar se trimet aiurea, după experienţa cu Bulgarii, fetele. 
Un dr. Beschorner, la Năieni, „domnul profesor“, e respectat de 
ai nostri pentru că a cruțat lumea: de sigur că acesta nu găsește in 
beţie rostul vieţii. Acest om de bine spune: „Am trăit cinci luni cu 
acești oameni. Am văzut cum au sămănat, cum s'au ostenit, cum 
şi-au căutat de vite. Cunosc pe fiecare în sat si fiecare mă cunoaște 
M’am deprins a gîndi si a simţi cu dinsii, li înţeleg limba, i-am 
ocrotit, chiar —, căci, din nenorocire, a fost necesar —, contra 
camarazilor germani. Acuma am numai dorința de a vedea cum 
seceră. Îmi cade greu să plec“ (pp. 136-7). Gazda lui i-a fost 
ca o mama (bemuttert). 

Ceilalţi regretă, la întors, că sub-prefectul a pecetluit circiu- 
mele. Își fură trăsurile. Peste citeva zile un camarad întors din 
Germania spune că lumea mare ce mînca si că femeile, care se 
vapsesc, ,vielfach recht leichtsinnig leben“ (p. 138). La Făcăeni 
se petrece in splendida casa a proprietarului; ofiterul german 
ținea două femei: una, fiică a unui otelier din Constanta, alta, 
Vienesä. El aratä fotografia nevestei lui de acasä, iar ticäloasa 
de Rominca, Marioara, pe a sotului de la oaste. Reflectia autorului: 
„Da, da, așa e în räzboiu“. 

La Hagieni, într'o familie, fata de seisprezece ani e „măritată“ 
cu un ofițer german, care vrea să se întoarcă după războiu și 
să facă agricultură in sat (pp. 142-3). De fapt, bietii oameni au 
fost ingelati, ceia ce se și recunoaşte. Un alt ofițer se grăbeşte 
să-i facä propuneri fetei (pp. 142-4). 

Visită la un sat, Săveni, cu ostateci, între alții „primarul Bu- 

curestilor“, doi episcopi, Evreii Rosenthal si „Grauer“. Apoi, în tren 
la Bucureşti, cu Bulgari. Îl desgustă pe autor cum se nutresc, 
raspindind efluvii de usturoiu. Si Austriecii sînt consideraţi ca 
de clasa a doua. Bulgarii sînt însă adesea și zdrentosi, în opinci; 
duc insecte pe dinsii. „ve mirare că fratia de arme cu ei nu s'a 
prăpădit de mult“ (p. 151). 

În București, pretutindeni petrecere. În afaceri, o „supra-organi- 
satie“ germană pedantă (se presintă un ofițer superior care a scris o 
opera despre „bagajul ofițerului“). Pentru o afacere de săpun, 
un întreg pelerinagiu... Preţuri mari. Distractii la ,varieteuri“. 

La Fetești, autorul vede paparudele si caută să înțeleagă ce spun 
(p. 155). La Săveni, e invitat de un avocat, Alexandru Costescu. 
„Casă la București, casă la Karlsbad, casă la Viena. Vorbeşte 
perfect nemteste și e entusiast de viața de noapte din Berlin.“ 
Afla si pe „un profesor de filosofie care a învăţat la Wundt in 
Lipsca“ şi pe „directorul Casei de economii din București“, cari 
se pling de prigonire. Cel din urmă spune că e deco.at cu 
Coroana Prusiei. Un tălmaciu evreu care, supt ocupaţie, din Ră- 
dulescu, revine la Rosenbaum. 

Scrisori de la ofiteri prisonieri în Germania: un Zorilă (,Zo- 
dila“), un Ion Buricescu. Foarte convenabile. Lauda bunei rin- 
duieli în munca din ţara dușmană, — autorul se întreabă dacă 
nu e făcută pentru a imbuna censura! —, cerere de alimente 
(pp. 170-1). 

Rechisitionarea clopotelor, in lulie. Austriecii o fac. Durerea 
satului; un bătrîn plinge (p. 172). 

Începe a se auzi tunul marilor lupte de pe Siretiu (p. 174 si 
urm.) Se recrutează pentru oastea bulgărească Bulgari cetăţeni 
romini şi orice Macedonean. Ba chiar orice Romin din Ardeal 
şi Bucovina e trecut la datoria de oaste pentru monarhul austro- 
ungar, chiar dacă e cetățean romin (p. 185). Sint duși în vagoane 
de vite si primiţi ca niște „porci de Romini*. Dată fiind vrista, 
proiesia păstorească a atitora, lucrul îi pare „monstruos“ auto- 
rului. În acelaşi timp, control pe toată posta și oprelişte a legă- 
turilor cu Romince, ceia ce e „contra demnităţii unui soldat 
german“... Oamenii din sat se sperie de formidabila betivänie 
pentru cei doi Împărați aliați. Alături, casul lui Mitache, care, 
invitat să manince de frupt în postul Sintămăriei pentru că 
nu-l vede nimeni, răspunde: „Dumnezeu vede“ (p. 184). 

La Bucuresti, unde autorul își duce, în Septembre, ceata de 
ciobani „austro-ungari“, aceiaşi veșnică petrecere. El observă portul 
femeiesc de la țară, cu o citatie din von Dungern, adesea întrebuințat, 
care, gicind ceva după asămănarea cu cel din Nord, își închipuie 
că stilul a venit din... Norvegia..., peste provinciile baltice, Polonia 
şi Rusia. Luxul e extraordinar, şi se dau preţurile. Autorul e os- 
pătat la familia tălmaciului evreu, losif Lupescu. Se cercetează 
Cismigiul, unde administraţia militară a găsit cu cale să cultive 
varză, si un cinematograf, apoi Parcul Carol și Palatul Regal, 
deschis soldaţilor străini. 

Velburg igi aduce înapoi pe acei „supuşi“ cari n'au fost găsiţi 
buni pentru front. 

Va urma pentru el un scurt concediu acasă, la lena. Mare 
mulfämire morală, dar lipsă de hrană si — de băutură... 

Aducind de acolo ,farfurii, cuțite, păhare si cești“ pentru găz- 
duitorii țărani de la Fetești, aceștia le pun de-o parte „pentru 
gospodăria feciorilor“. 

Pe acolo a trecut Împăratul Wilhelm, şi autorul vorbeşte foarte 
putin respectuos de formidabilul aparat militar de care i-a îost 
încunjurată călătoria acestuia. Mii de oameni au fost opriţi de 
la lucru pentru clipa apariţiei lui. Altă visită e a Marelui Duce 
de Mecklenburg-Schwerin si a ducelui de Braunschweig, întorși de 
la o vinătoare în Dobrogea. 

La Bucuresti, unde vine iarăşi pentru afaceri, Velburg vede 
pe Mackensen, „al cărui mers si a cărui figura sînt ca ale unni 
tinăr de douăzeci de ani“(!) (p. 210). La Teatrul „Carol-cel- 
Mare“ el găseşte că d-na Miciora e prea grasă și că „danţează 
ca o vacă“. 

De aici el revine la Fetești, unde petrece în cîrciumă, cu 
primarul, cu lancu Niculescu si Ion Sterea, vechi cunoștințe, cari 
semnează pentru... imprumutul de războiu german! Autorul se 
miră că se poate un astiel de „act de trădare“, asemenea cu al 
tălmacilor evrei, cari o fac însă „din ură contra Rominilor“. Se 
trece la Năeni, pe la Elefteria Zamiir, care a îngrijit aşa de bine 
pe dr. Beschorner. 

Un ultim „control“ acolo. Si o judecată de total: „Am căpătat 
încredințarea că Rominii sînt un popor cu totul bun la inimă si 
credincios“ (p. 219). Şi „splendid e materialul uman, mai ales 
foștii soldaţi. Se găsesc printre bărbaţi unii nalti ca pomii, cu o 


«des, 

spinare ca a uriasului Atlas, cu picioare și braţe tari ca oţelul. 
Tipul nemtesc apare fata de dinsii mic si slabanog* (p. 220). 

Chemat la București, îi impune în Str. Gheorghe Cantacuzino 
15, Meldeamtul german, aşezat în birouri depinzind de Ministeriul 
Agriculturii. Presintare ridicula a personalului de trufasi baietei 
în haină de sublocotenent, cu indispensabilul tălmaciu evreu 
Hirsch, pe lingă „încă o duzină de tälmaci iudeo-romini si o 
dactilograla, tot Evreica, Lissy Grünbaum“: parcă ar îi o scoala 
jidovească... 

Mai departe, si un Diamant, un Stefanescu-Steiner, care brus- 
chează pe oricine cu „tu“. La urmă, cei doi sint arestaţi pen- 
tru pungasii. Evreul Manolescu speculează in Piaţa de Flori 
cu monedele (p. 271). Şi Teatrul evreiesc al lui Marcus Strul, cu 
,subreta* Sara Kanner, care invită pe Nemti (p. 260). 

Se dă noului venit locuință la soţia căpitanului Nenitescu, 
divorțată, care „în cinci minute îi destăinuieşte toate intimitätile“ 
(pp. 228-9). I se ofera o Bulgarca, de loc din Rusciuc, Alexandrina 
Stambulov. i 

S'au deschis la Fundaţie cursurile Universităţii pentru armată; 
nu lipsesc femei, foarte multe (p. 232). Între profesorii de drept 
Adoli Last, Evreu de la Cernăuţi, care se amestecase și în lite- 
satura romănească. Nu lipseşte un curs de istorie a Bulgariei, pănă 
la 1877, de profesorul Gôtz, de la Bonn; profesorul Sels, tot de 
la Bonn, vorbeşte „despre iormarea limbilor romanice, cu specială 
privire la cea romănească“. Între studenți, filorominul Beschorner. 
La petrecerea comună apare Mackensen (Decembre 1917). La 
lecţii asistă și generalul Tuli von Tschepe. Sels urmează cu lecţii 
de romäneste la Școala Germană. 

Acuma, veste că la Brest-Litovsc încep negocierile. „Îţi vine să 
plingi de bucurie...“. 

De la d-na Nenitescu autorul e scos pentru a nu strica inti- 
mitatea gazdei cu un inspector de spital german. El stă acuma 
în Ştirbei-Vodă, la o văduvă săracă, împovărată cu cinci copii. 

Visită la Văcăreşti, unde descopere „stil maur“... Apoi la Co- 
lintina (pe cale, constată descoperirea înaintea morţilor şi facerea 
crucii înaintea bisericilor). „Oameni buni şi plini de evlavie '.“ 
De aici la... Alhambra, unde o artistă din Berlin se impiedeca 
de două ori si nu poate cinta. 


1 Traducerea în versuri, de autor, a imnului lui St. O. losif; pp. 253-4. 

Craciun militar la Ateneu, apoi la Comandantura. La 30 De- 
cembre, spectacole germane la Teatrul National (organisate de dr. 
Friedrich din Leipzig, venit si pentru cursuri) si la Eforie (spec- 
tacole de curiositate, cu omul fara brate si gimnastici). 

Acum autorul sta la niste Evrei, Geissler. 

Parada de ziua Împăratului german: Turcii participă, Bulgarii 
nu (27 lanuar 1918). Emotie, la 9 Februar, cînd „Lumea“ lui 
Stere anunţă o pace care e... numai cu Ucraina (p. 256). 

Despăducherea tuturora, și a „celor mai line doamne“, daca 
vreau să meargă cu trenul; dar tidulele se vind cu 25 de bani 
(pp. 261-2)... 

Visită la Museul Zoologic. „Ca toate clădirile publice, și acesta 
e clădit în proporţii puternice, cu o mare cheltuială de spaţiu, 
stabil (sic) şi pompos. Se vede ce mare preţ a pus tinärul Stat 
romin în cultivarea stiintii si instrucției publice. Ce loveşte apoi 
e că publicul, şi tocmai clasele de jos, visitează zelos Museul. Si 
grupe mai mari de copii mai mărunți gi mai crescuţi sint lăsaţi 
a umbla pe acolo în voie färä intoväräsire de persoane mature, 
si mam observat ca aceasta să ducă la o necuviinta“ (p. 263). 

Tragedia. demobilisaţilor cari nu-și mai găsesc soțiile (pp. 
264-6). Dar în cea mai mare parte scene de familie care mișcă 
pe străin. O infamie e invinuirea că un tinăr căpitan student, 
de douăzeci şi trei de ani, și-a cumpărat rangul (p. 266)! Copii 
de trupă vorbesc mindru de idealul „Romăniei Mari“. Un loco- 
tenent nu şi-ar fi ştiut anul nașterii... Dar atitia ofițeri preferă sa 
nu poată intra în localuri publice decit să-și lase uniforma ; îi 
doare că trebuie să salute pe ofițerii dușmani, si mai ales pe 
Bulgari (pp. 267-9). Dacă se infiereazä medicul bine nutrit, cu 
soția germană, se zugrăvesc Germanii chemaţi pe frontul de Vest, 
cari sînt desperati (pp. 269-70). Si Comandantura trebuie să dea 
un ordin „strict secret“, — pe care, de altiel, îl cunogteam de 
mult, — contra ofițerilor cari se fac de ris cu temeile (April). 

În acel moment reîncep cursurile universitare germane... 

Pacea de la Bucureşti. „Nicio agitaţie bucuroasă în masele 
populare, nimic bătător la ochi nu se vede în aspectul străzilor. 
Abia se cumpără numerele speciale.“ Unii așteaptă defilarea co- 
misiei de pace, despre care s'a vorbit. E o generală „decepţie“, 
mai ales că ocupaţia rămîne. Răpirile de teritoriu dor adînc, ca 
şi robia economică. „Pe străzi şi în restaurante domnește azi 

tăcere de mormint“ (7 Maiu). Se protestă contra „păcii de foame“. 
Vom muri de foame, spune unul, dacă nu vine pacea generală 
(p. 286). 
Autorul, care a împlinit o legătură de iubire cu o femeie ne- 
rusinata, de buna familie, merge acum pe front în Vest (15 lulie). 
Aici se opreşte povestirea. 


*x 
* * 


În resumat, la ocupanti, întăiu pasiune de distrugere, apoi 
lăcomia satisfacerii poftelor animalice. La ai nostri, afară de ex- 
ceptii în clasele de sus, creştină resignare, nestirșită bunătate, si 
fata de dușman. 

Avem, astiel, în această carte de absolută sinceritate o prețioasă 
marturie, care ar trebui cunoscută și în cercuri mai largi. 


